
ประกาศองค์การบริหารส่วนตำบลท่าดี
เรื่อง  การยื่นแบบและการชำระเงินค่าภาษีโรงเรือนและที่ดิน  ภาษีป้าย  และภาษีบำรุงท้องที่
ประจำปี  พ.ศ.  ๒๕๖๑
………………………………



ด้วย  ขณะนี้ใกล้ถึงกำหนดเวลาที่ผู้เป็นเจ้าของ  ผู้มีกรรมสิทธิ์  หรือผู้ครอบครองในทรัพย์สิน     คือ  โรงเรือนและสิ่งปลูกสร้าง ,ที่ดิน ,  ป้าย  ที่อยู่ในเขตองค์การบริหารส่วนตำบลท่าดี จักต้องยื่นแบบแสดงรายการเพื่อชำระเงินค่าภาษี  ประจำปี  พ.ศ.๒๕๖๑  ดังนี้


๑. ภาษีโรงเรือนและที่ดิน ตามพระราชบัญญัติภาษีโรงเรือนและที่ดิน พ.ศ. ๒๔๗๕  กำหนด       ให้ยื่นแบบเสียภาษี  (ภ.ร.ด. ๒)  ตั้งแต่เดือนมกราคม  -  ๒๙  กุมภาพันธ์  ของทุกปี  หากยื่นแบบเกินกำหนดปรับไม่เกิน  ๒๐๐  บาท  ยื่นแล้วไม่ชำระภายในกำหนดเวลาท่านจะต้องชำระเงินเพิ่มสูงอีกร้อยละสิบของเงินค่าภาษีฯ


๒. ภาษีบำรุงท้องที่  ตามพระราชบัญญัติภาษีบำรุงท้องที่  พ.ศ.  ๒๕๐๘  กำหนดให้ยื่นแบบเสียภาษี   ตั้งแต่เดือนมกราคม  - ๓๐  เมษายน  ของทุกปี  หากยื่นแบบเกินกำหนดปรับ  ๑๐ % ยื่นแบบแล้วไม่ชำระภายในกำหนดเวลาต้องชำระเงินเพิ่มอีกร้อยละ   ๒   ต่อเดือน


-  บุคคลที่เป็นเจ้าของที่ดินใหม่ หรือจำนวนที่ดินเดิมมีการเปลี่ยนแปลง โดยการโอน ขายเพิ่ม  ลด    หรือมีเหตุที่ทำให้ที่ดินเปลี่ยนแปลงไป   ให้เจ้าของที่ดินยื่นแบบแสดงรายการที่ดินใหม่  ภายใน   ๓๐  วัน


๓. ภาษีป้าย ประกาศกฎกระทรวง  (ฉบับที่  ๕)  พ.ศ.  ๒๕๓๕  ออกตามความในพระราชบัญญัติภาษีป้าย  พ.ศ.  ๒๕๑๐ กำหนดให้ยื่นแบบเสียภาษี  ตั้งแต่เดือนมกราคม - ๓๑  มีนาคม  ของทุกปี    หากยื่นแบบเกินกำหนดปรับ ๑๐% ยื่นแบบแล้วไม่ชำระภายในกำหนดเวลาต้องชำระเงินเพิ่มอีกร้อยละ ๒ ต่อเดือน
การยื่นแบบและการชำระภาษี


เนื่องจากในปี  ๒๕๖๑   ได้ครบกำหนดในการยื่นแบบภาษีบำรุงท้องที่  (ภ.บ.ท.๕)  ทุกรอบ ระยะเวลา  ๔  ปี   ให้เจ้าของยื่นแบบภายในเดือนมกราคมของปีแรกที่มีการตีราคาปานกลางที่ดินตามมตรา  ๑๖  

ทรัพย์สินที่อยู่ในเขต ตำบลท่าดี อำเภอลานสกา จังหวัดนครศรีธรรมราช  ให้ยื่นแบบแสดงรายการ
และชำระภาษีได้  ณ  งานจัดเก็บรายได้   กองคลัง   องค์การบริหารส่วนตำบลท่าดี    โทร. ๐๗๕-๘๔๕๐๖๔ ต่อ ๑๐๒
                       ประกาศ  ณ  วันที่ ๒๕   ธันวาคม    ๒๕๖๐
                                                    (ลงชื่อ)   นายปรารถนา  พจน์จำเนียร







(นายปรารถนา  พจน์จำเนียร)

